
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI TURTĄ SAVIVALDYBĖS NUOSAVYBĖN
2008 m. kovo 27 d. Nr. T-79
Šakiai


Savivaldybės taryba, vadovaudamasi Lietuvos Respublikos Vietos savivaldos įstatymo (Žin., 1994, Nr. 55-1049; 2000, Nr. 91-2832) 6 str. 8 p., 7 str. 4, 7 ir 24 p.,  Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2006, Nr. 87-3397) 6 str. 2 p. ir atsižvelgdama į Valstybės sienos apsaugos tarnybos prie Lietuvos Respublikos vidaus reikalų ministerijos 2008 m. vasario 25 d. raštą, nusprendžia:


1. Sutikti perimti savivaldybės nuosavybėn savivaldybės savarankiškosioms ir priskirtosioms (ribotai savarankiškoms) funkcijoms įgyvendinti (viešiesiems darbams organizuoti, socialinių paslaugų planavimui ir teikimui organizuoti, pirminei asmens sveikatos priežiūrai, kapinių priežiūrai organizuoti) valstybei nuosavybės teise priklausančius ir šiuo metu Valstybės sienos apsaugos tarnybos prie Lietuvos Respublikos vidaus reikalų ministerijos Pagėgių rinktinės patikėjimo teise valdomus nekilnojamuosius daiktus, esančius Šakių rajone, Slavikų seniūnijoje, Slavikų kaime: pastatą – užkardą (unikalus Nr. 8498-3009-8017; pažymėjimas plane – 1O1/p; bendras plotas – 352,59 kv. m), pastatą – katilinę (unikalus Nr. 8498-3009-8028; pažymėjimas plane – 2H1/p; užstatytas plotas – 62,00 kv. m); kitus statinius (inžinerinius) – kiemo statinius (kanalizacijos šulinius (10 vnt.), tvorą, kiemo aikštelę, 3P1/m stoginę, 4P1/p stoginę, 5P1/p stoginę, unikalus Nr. 8498-3009-8039).

2. Įgalioti savivaldybės administracijos direktorių pasirašyti šio sprendimo 1 punkte nurodyto turto perdavimo-priėmimo aktą.

